दरअसल, ताजा मामला भारत के पूर्व क्रिकेटर मोहम्मद कैफ का है। मोहम्मद कैफ को कुछ लोग ट्विटर पर सलाह दे रहे हैं और उनके व्यक्तिगत जीवन में हस्तक्षेप कर रहे हैं। क्रिकेटर मोहम्मद कैफ अपनी मां को रेलवे स्टेशन छोड़ने गए थे। उन्होंने अपनी पुरानी यादें ताजा करते हुए इसे एक अविस्मरणीय पल बताया और कुछ तस्वीरें ट्वीटर पर शेयर की। जिसपर लोगों ने उन्हें नसीहत देनी शुरू कर दी। कैफ ने जो तस्वीर शेयर की हैं वो ट्रेन के अंदर ली गईं हैं। इन तस्वीरों में कैफ अपनी मां के साथ स्लिपर कोच में बैठे हुए नज़र आ रहे हैं। अब लोगों ने इस बात को ही मुद्दा बना लिया है।